alexandrainst/scandi-wiki huggingface dataset:
Førerkabin

Førerkabinen (engelsk: cockpit, flight deck) beskriver et område i et fly der den operasjonelle virksomheten finner sted. Selve oppsettet er avhengig av hvilken type operasjon flygingen primært opererer i. Er flyet konstruert for privat flyging, ikke ervervsmessige operasjoner, er det kun krav til en pilot. Brukes flyet til kommersielle operasjoner med passasjerer er det krav til to flygere. Den ene opererer som fartøyssjef (kaptein) i venstre sete og styrmann (first officer) i høyre setet. 
Førerkabinen er delt i to og samme instrumenter er tilgjengelig for begge piloter. Systemet er også todelt. Dersom det ene systemet skulle gå ned har men et reserve. Fly med to motorer klarer å operere selv om den ene motoren skulle stanse. 
Instrumenteringen har gått fra «klokker» (eldre analoge visere) til glasscockpit (all informasjon samlet på en skjerm) for å gjøre arbeidsmengden mindre på flygerne. Informasjonen fremkommer i form av «tapes». I tillegg er det nå RNAV-systemer som baseres på GPS-signaler. Kombinasjonen av eldre systemer og nye har gjort flysikkerheten markant bedre de siste tiårene.
I gamle dager navigerte man med Loran system (Krysspeiling) og fyr, NDB (Non directional beacon), før mer moderne navigasjonshjelpemidler som VOR (Very high Omni Range) som gir informasjon om hvilken radial man befinner seg på. Man har også ILS (Instrument Landing System) som benyttes ved innflyging med retning og høyde referanse.

Litteratur 

Luftfartøykomponenter
Jan Sochor

Jan Sochor (født 17. januar 1980) er en tsjekkisk ishockeyspiller fra Praha som spiller forward for Stjernen. 

Sochor ble U20-verdensmester med Tsjekkia i 2000, og har også spilt for klubber i East Coast Hockey League i Nord-Amerika. Sochor spilte sesongen 2005-2006 for Gjøvik Hockey, før trener Tor Nilsen tok han med til LIK. Sochors store styrke på isen er hans ekstreme fart.

Før sesongen 2008/2009 skrev han under for Stjernen.

Referanser

Eksterne lenker 
 

Tsjekkiske ishockeyspillere
Personer fra Praha
Ishockeyspillere for Stjernen
Ishockeyspillere for Lillehammer IK
Ishockeyspillere for Gjøvik
Oppljostunnelen

Oppljostunnelen er en tunnel på riksvei 15 i Skjåk kommune i Innlandet og Stryn kommune i Vestland. Tunnelen går mellom Langevatnet i Skjåk og Grasdalen i Stryn, og er  meter lang. Gjennomslaget i tunnelen kom 1. november 1976. Oppljostunnelen og resten av helårsveien over Strynefjellet ble åpnet for trafikk 11. september 1977 og offisielt åpnet av kong Olav V den 17. oktober 1978. Veiens høyeste punkt på Strynefjellet, 943 moh., ligger inne i Oppljostunnelen.

Oppljostunnelens nord-østlige innløp ble benyttet som kulisse i den norske katastrofefilmen Tunnelen, som hadde premiere 25. desember 2019.

Se også 
Grasdalstunnelen
Ospelitunnelen
Hjelletunnelen

Veitunneler i Norge
Undersjøiske veitunneler i Norge

Referanser

Kilder 
Sogn og Fjordane fylkesarkiv: Byggjing av heilårsveg over Strynefjellet
Oppljostunnelen på Google StreetView

Veitunneler i Vestland
Veitunneler i Innlandet
Veier i Stryn
Veier i Skjåk
Riksvei 15
Tunneler åpnet i 1977
1977 i Norge
Magnus Ingesson

Magnus Ingesson (født 8. desember 1971) er en svensk langrennstrener og tidligere langrennsløper. Han konkurrerte til 2004. Han vant en sølvmedalje på 4 x 10 km stafett under VM 2001 i Lahtis, og fikk sin fremste individuelle VM-plassering med niendeplassen på 15 km i det samme mesterskapet.

Ingessons beste individuelle prestasjon under OL var 8.-plass på 15 km i Salt Lake City under OL 2002. I verdenscupen i langrenn var to femteplasser i 1999 og 2000 Ingessons beste individuelle resultat. 

Ingesson var landslagstrener for det svenske kvinnelandslaget til 2010. Charlotte Kalla brukte Ingesson som trener også etter at han sluttet som landslagstrener. 

Ingesson overtok som landslagstrener for det svenske kvinnelandslaget igjen i 2018.

Referanser

Eksterne lenker 
 

Svenske langrennsløpere
Langrennstrenere
Langrennsløpere under Vinter-OL 2002
Deltakere for Sverige under Vinter-OL 2002
Mastrafjordtunnelen

Mastrafjordtunnelen er en undersjøisk veitunnel på Europavei 39 (E39) i Stavanger kommune i Rogaland. Tunnelen går under Mastrafjorden mellom Askje på Mosterøy og Håvastein på Rennesøy. Tunnelen er  meter lang, den når 133 meter under havet, og største stigning er 8 %.

Mastrafjordtunnelen er en del av veianlegget Rennfast, som ga fastlandsforbindelse til Rennesøy kommune. Rennfast ble åpnet 30. november 1992. Veianlegget forkortet også fergestrekningen over Boknafjorden.

Det er ikke tillatt for fotgjengere og syklister å ferdes i Mastrafjordtunnelen.

Se også 
Askjesundet bru
Byfjordtunnelen
Finnøytunnelen
Åmøybrua
Veitunneler i Norge
Undersjøiske veitunneler i Norge

Referanser

Eksterne lenker
 The World's Longest Tunnel Page

Veitunneler i Rogaland
Undersjøiske tunneler på Vestlandet
Tunneler åpnet i 1992
Veier i Stavanger‎
Tunneler på E39
1992 i Norge
Berdalstunnelen

Berdaltunnelen er en tunnel på fylkesvei 50 i Aurland kommune i Vestland. Tunnelen går gjennom Klovafjellet mellom Berdalen (i Aurlandsdalen) og Stondalen. Den er 4266 meter lang, og ble åpnet for allmenn trafikk i juli 1974. Berdalstunnelen er den lengste av tunnelene langs fylkesvei 50 mellom Hol og Aurland. Veien ble bygd i forbindelse med kraftutbygging av Aurlandsvassdraget.

Se også 
Nesbøtunnelen
Stondalstunnelen

Veitunneler i Norge
Undersjøiske veitunneler i Norge

Eksterne lenker
 The World's Longest Tunnel Page

Veitunneler i Vestland
Veier i Aurland
1987 i Norge
Tunneler åpnet i 1987
Fylkesvei 50
Øystein Tronrud

Øystein Nikolai Tronrud (født 16. januar 1958) er en norsk tidligere ishockeyspiller og fotballspiller som spilte forward for Lillehammer Ishockeyklubb og Storhamar IL. Han spilte også fotball for Lillehammer FK og vurderte ved flere anledninger å gi opp hockeyen for å satse på sommerstid.

Tronrud var en målfarlig spiller og ble fort en av støttespillerne i sin tid i Storhamar. Han returnerte til Lillehammer i 1989, og vant NM-gull med L.I.K. i 1994, etter å ha slått nettopp Storhamar. Våren 2005 ble Tronrud ansatt som administrasjonssjef i Lillehammer Ishockeyklubb.  Han spilte tilsammen 358 kamper for Lillehammer Ishockeyklubb.

Referanser

Eksterne lenker 
 
  

Norske ishockeyspillere
Ishockeyspillere for Lillehammer IK
Ishockeyspillere for Storhamar Hockey
Hovedsynagogen i Frankfurt

Hovedsynagogen (Hauptsynagoge) i Frankfurt am Main lå i Börnestraße, den tidligere Judengasse. Den ble innviet 23. mars 1860, som den tredje synagogen på dette stedet. Den første synagogen ble bygget i 1462 og den andre i 1711. Hovedsynagogen var senteret for den liberale jødiske reformbevegelsen i Frankfurt.

9. november 1938 ble hovedsynagogen, i likhet med Börneplatzsynagoge fra 1882, den ortodokse Synagoge an der Friedberger Anlage fra 1907 og Westendsynagoge fra 1910, satt i brann av nazistiske pøbler. Den utbrente ruinen ble revet i januar 1939. En minnetavle minner om synagogen som stod der. Den eneste av de gamle synagogene som fremdeles eksisterer er Westendsynagoge.

Litteratur
 Frankfurter Historische Kommission (red.): Frankfurt am Main – Die Geschichte der Stadt in neun Beiträgen. Sigmaringen 1991. Jan Thorbecke Verlag, ISBN 3-7995-4158-6
 Eugen Mayer: Die Frankfurter Juden, Frankfurt am Main 1966, Waldemar Kramer Verlag

Eksterne lenker
 Museum Judengasse

Byggverk i Frankfurt am Main
Synagoger i Tyskland
Religiøse byggverk fra 1860
1860 i Tyskland
Subtropisk klima

Subtropisk klima har en lang og varm sommer, der middeltemperaturen for varmeste måned er over 22 ℃. Vinteren er mild og kortvarig, men frost kan forekomme. I et subtropisk klima må klimanormalen ha minst åtte måneder der middeltemperaturen er over 10 ℃. Den kaldeste måneden varierer stort sett mellom 3 og 18 ℃. Vinteren kan likevel være ganske kald, ned mot 0 ℃ i middeltemperatur, for eksempel i det nordlige Honshu i Japan. Andre eksempler på områder med subtropisk klima er østkysten av USA, fra sørlige New Jersey ned til Florida, samt sørlige Kina fra Shanghai og nedover kysten.

Med subtropisk klimasone menes de to klimabeltene som grovt sagt ligger mellom 35 og 40 graders bredde og vendesirklene på 23 graders bredde.

Se også 
 Klima
 Tropisk klima
 Temperert klima
 Arktisk klima

Klimasoner
Botne kirke

Botne kirke er en steinkirke fra 1200-tallet som ligger i Holmestrand i Vestfold. Kirken er viet St. Nikolaus.

Botne kirke ble påbygd i 1865, og restaurert i 1947.

Altertavlen i kirken består av fire bilder fra påskeevangeliet. Den er fra 1664, og stilen er renessanse/barokk.

Bilder fra kirken

Litteratur

Eksterne lenker 
 Øystein Teile: Botne kirke (PDF-bok hos Holmestrand kommune)
 Vestfolds vakre middelalderkirker (PDF-bok hos Tunsberg bispedømme)
 
 

Kirker i Holmestrand
Kirker i Nord-Jarlsberg prosti
Kulturminner i Holmestrand
Norske middelalderkirker i stein
Religiøse byggverk fra 1200-tallet
Gustav Adolph Lammers
1200-tallet i Norge
Verma kraftverk

Verma kraftverk var et  vannkraftverk i Rauma kommune i Møre og Romsdal. Nye Verma kraftverk ble satt i drift i mai 2019, da ble dette kraftverket nedlagt.

Kraftverket utnyttet et fall på 420 meter i elven Verma, som er en sideelv til Rauma. Elven Verma er et typisk eksempel på agnordal. Inntaket ligger på 576 moh. og kraftverket på 166 moh. omkring 200 meter oppstrøms fra samløpet med hovedelven Rauma. Inntaksmagasinet ligger 380 meter ovenfor og er en liten betongdam på 30 000 m3. Nedbørfeltet er på , og tilsig er på . Magasinkapasiteten er på . Vassdraget er vernet mot videre kraftutbygging.

Vermevatn, Restjørn og Langvatnet er regulert med dam og brukes som reguleringsmagasiner. Vermevatn er regulert 5,5 meter. Langvatn ligger på vannskillet mellom Verma- og Valldøla, og det overføres  vann til Verma. Langvatnet ble regulert i 1962. Det overføres også vann fra Midtbotnelva. Tilførsel fra Langvatnet og Midtbotn bidrar ikke til oppfylling av Vermevatnet. Inntaksmagasinet ligger i Verma og har et volum på om lag . Dette gir full drift av kraftverket på ca. .

Vermafossen er delvis tørrlagt som følge av kraftverkets bruk av vannet. I selve Vermedalen går elven Verma til dels i meandere gjennom store løsmasser.

Elven har vært regulert siden 1923 og dette kraftverket produserte energi siden 1949 og verket ble utvidet i 1953.

Kraftverket etterfulgte tidligere elvekraftverk i Vermefossen (fra 1935) og i selve Rauma ved Stavemsfossen (fra 1916 eller 1919). Kraftverket i Stavemsfossen leverte 380 kW og strømmen ble overført med høyspentlinje til Åndalsnes og Veblungsnes 35 km unna. 

Kraftverket har totalt en midlere årsproduksjon på . Det er installert to peltonturbiner på totalt , og verket er eid av Rauma Energi. 

I 1989 gikk fallrettighetene til Verma tilbake til staten som følge av hjemfall. Rettighetene er senere kjøpt tilbake av Rauma Energi.

24. januar 2014 gav Olje- og energidepartementet Rauma Energi tillatelse til å bygge nytt Verma kraftverk.

Se også 
 Rauma Energi: Oppgradering av Verma kraftverk

Referanser

Kilder
 Rauma Energi
 NVE

Småkraftverk i Møre og Romsdal
Kraftverk i Rauma
Rauma Energi
Kraftverk etablert i 1949
Raumavassdraget
Tidligere kraftverk i Norge
Pancetta

Pancetta er en italiensk bacon som vanligvis ikke er røkt, men konservert med pepper, salt og krydder. Mange bruker nitrittsalt siden dette reduserer faren for botulisme, men bruken av dette er omstridt.

Det er mange varianter; nesten alle områder i Italia har sin egen variant.  På Korsika regnes det som øyas spesialitet.

Pancetta lages av tynnribbe eller buklist som krydres og tørkes i ca. tre måneder. Den er vanligvis rullet sammen som en pølse eller rull, men kan også være i andre utseender og varianter avhengig av produksjonsmetoder i området der den er produsert.

Bra innpakket Pancetta kan oppbevares i kjøleskap i mer enn 3 uker og i fryser opptil 6 måneder.

Eksterne lenker 
 Hvordan lage pancetta hjemme
 Andreas Viestads pancetta-oppskrift
 Oppskrift på Spagetti med tomater og pancetta
  Oppskrift på kjøttragu med pancetta

Svinekjøttretter
Italiensk mat
Pecorino

For den italienske hvitvinsdruen, se pecorino (drue)

Pecorino er en type italiensk ost laget av melk fra sau.

Pecorino er tørr og hard og kan minne om parmesan, men har en skarpere og tydeligere sauemelksmak. Det finnes forskjellige typer Pecorino, best kjent er pecorino romano og pecorino siciliano, navnsatt etter sine regioner. Osten lagres i ca åtte måneder, fettinnholdet er minimun 36 prosent.

Italienske oster
Boca Juniors

Club Atlético Boca Juniors er en argentinsk fotballklubb fra Buenos Aires. Klubben ble grunnlagt i 1905, og er en av de største og mest populære i Argentina.

Klubben hører til i bydelen La Boca i Buenos Aires, hvor hjemmebanen Estadio Alberto J. Armando, eller bare La Bombonera («sjokoladeboksen») som den kalles på folkemunne, ligger.

Historie 
Klubben ble startet av italiensk immigrantungdom i 1905 og navnet kommer fra bydelen La Boca. Ettersom fotballen ble innført av britiske arbeidere noen år tidligere, var engelske lagnavn ikke uvanlig (f.eks. Newell's Old Boys og velkjente River Plate, Bocas erkerival). Esteban Baglietto, Alfredo Scarpatti, Santiago Sana og brødrene Juan og Teodoro Farenga møttes i bydelen våren 1905 og ble lagets grunnleggere, og Boca Juniors spilte sin aller første kamp 6. mai samme år, mot Mariano Moreno. 

Klubben hadde i utgangspunktet hvite drakter med svarte vertikale striper på begynnelsen av 1900-tallet. Ifølge legenden fikk klubben sine nåværende farger etter en kamp mot en klubb med samme farger som Boca ved navn Nottingham de Almagro. Vinneren av kampen fikk beholde fargene sine. Boca tapte. Klubben bestemte seg dermed for å adoptere fargene til det første skipet som seilet inn i den lokale havnen, et skip fra Sverige som bar det blå og gule Svenske flagget.  

Boca Juniors har 17 internasjonale titler og har vært vinner av den argentinske serien 22 ganger. I Buenos Aires har Boca sin egen taxikjede. Boca er også vinprodusent.

Spillerstall 
6. april 2021

Utlånte spillere

Kjente spillere 
 Diego Maradona
Gabriel Batistuta
 Juan Roman Riquelme
 Martin Palermo
 Carlos Tevez
 Fernando Gago
 Kily Gonzalez
 Juan Sebastián Verón
 Nolberto Solano
 Walter Samuel
 Roberto Abbondanzieri
 Clemente Rodríguez
 Nicolas Burdisso
 Rodrigo Palacio

Galleri

Referanser

Eksterne lenker 
 

Fotballag i Argentina
Sport i Buenos Aires‎
Fotballag etablert i 1905
1905 i Sør-Amerika
1900-årene i Argentina
Unalaska

Unalaska er en liten by som ligger på øyene Unalaska Island og Amaknak Island på Aleutene i den vestlige delen av den amerikanske delstaten Alaska. Det er den største byen i folketellingsområdet Aleutians West Census Area.

Byens totale areal er 549,9 km² hvorav 262,4 km² er vann. I 2000 hadde byen 4 283 innbyggere.

Unalaska posisjon er  og byen har fått sitt navn etter Unalaska Island. Navnet «Unalaska» er en amerikanisering av det russiske navnet «Ounalashka».

Russiske pelshandlere kom til Unalaska med Stepan Glotov og hans mannskap 1. august 1759.

Byer i Aleutians West Census Area
Byer i Alaska
Grytten kraftverk

Grytten kraftverk er et  vannkraftverk i Rauma kommune i Møre og Romsdal. Kraftstasjonen ligger ved foten av fjellet Romsdalshorn.

Utbyggingen av kraftverket er en av de mer kontroversielle utbygginger vi har hatt i Norge. Sivil ulydighet var blant tiltakene som ble brukt i forsøk på å stanse utbyggingen. 

Kraftverket henter vann fra elva Mardøla slik at Mardalsfossen, et av Norges høyeste fossefall og vannføringen i fossen er etter reguleringen begrenset. Det er siden satt krav til en minstevannføring på 3 kubikkmeter per sekund i perioden 20 juni til 20 august. I tillegg er Mongefossen, et av verdens 15 høyeste fossefall, i store perioder tørrlagt. 

Kraftverket henter vann fra Fossafjelltjønna, Nedre Mardalsvatnet via Mardal pumpestasjon, og Grønbottstjønna i Eikesdalsvassdraget, Grøttavatnet og Olaskarsvatnet i Isavassdraget, og Mongevatnet via Monge pumpestasjon og Fetjåvatnet i Raumavassdraget. 

Grøttavatnet er regulert mellom 980 og 930 moh.

Deler av nedslagsområdet ligger i Nesset kommune og det overføres fra Eikesdalsvassdraget til kraftverket som igjen slippes ut i Rauma.

Pumpestasjoner
Monge på 800 KW pumper fra Mongevann (913 meter HRV) opp i overføringstunnelen, ca. 55 meter.

Mardal på 6 MW pumper fra Nedre Mardalsvann (842 meter HRV) opp i overføringstunnelen, ca 125 meter.

I 1986 ble det oppdaget av Statkraft slapp ut mindre vann til Mardalsfossen enn konsesjonsbetingelsene tilsa og Stortinget ga Nesset kommune en erstatning på 15 millioner kroner for feilen.

Kraftverket har totalt en midlere årsproduksjon på 514 GWh, når pumpeeffekt er trukket fra. Det er installert en peltonturbin på 149 MW.

Verket er eid av Statkraft med 88% og Tafjord kraft med 12%. Kraftverket startet produksjonen i 1975.

Se også
 Mardøla-aksjonen

Referanser

Kilder
 
 NVE vannkraftdatabase
 Statkraft
 Tafjord kraft (arkiv)

Vannkraftverk i Møre og Romsdal
Kraftverk i Rauma
Kraftverk i Molde
Statkraft
Kraftverk etablert i 1975
Raumavassdraget
Valderøytunnelen

Valderøytunnelen er en undersjøisk veitunnel på riksvei 658 i Ålesund og Giske kommuner i Møre og Romsdal. Tunnelen går under Valderhaugfjorden mellom Hovset på Ellingsøya og Ytterland på Valderøya. Tunnelen er  meter lang, den når 137 meter under havet, og største stigning er 8,5 %. Valderøytunnelen ble åpnet i 1987. Sammen med Ellingsøytunnelen ga den fergefri veiforbindelse mellom Ålesund og Valderøya og Vigra.

Det er ikke tillatt for fotgjengere og syklister å ferdes i Valderøytunnelen.

Se også
Ellingsøytunnelen
Giskebrua
Alnestunnelen

Lister
Veitunneler i Norge
Undersjøiske veitunneler i Norge

Referanser

Eksterne lenker
 Rv. 658 Ellingsøy- og Valderøytunnelen  Statens vegvesen, besøkt 28. juli 2017

Veitunneler i Møre og Romsdal
Undersjøiske tunneler på Vestlandet
Veier i Ålesund
Veier i Giske
1987 i Norge
Tunneler åpnet i 1987
Sevilla FC

Sevilla Fútbol Club er en spansk fotballklubb som spiller i Primera Division. Sevilla ble grunnlagt 25. januar 1890, noe som gjør at det er den eldste klubben i Sevilla.

Historie 
Sevilla ble grunnlagt i 1905, og de spilte sin første offisielle kamp i 1908. Det var mot Recreativo Huelva. I 1914 vant laget det første Copa de Sevilla. I 1935 vant de deres første spanske cupmesterskap, Copa del Rey.

Sesongen 1939/1940 ble en veldig bra sesong for Sevilla. De slo blant annet FC Barcelona 11-1 og Valencia CF 10-3, men selv om sesongen var meget bra, så ble de nummer etter at det bare ble uavgjort i siste serierunde. I sesongen 1945/1946 vant de sitt hittil eneste seriemesterskap. 
I 1939, 1948 og 2007 vant laget Copa del Rey. Det er også hittil de siste cupmesterskapene i Spania.
Klubben ble i 2007 rammet av dødsfallet til Antonio Puerta av hjerteinfarkt, som skapte sjokk og et minutts stillhet ved mange anledninger verden over.

I Europa 
Per 2016 har Sevilla vunnet UEFA-cupen og Europaligaen flest ganger med fem triumfer. De to første seirene kom i UEFA-cupen: Først i 2006, da de slo Middlesbrough 4-0 i finalen, og deretter i 2007, da de vant etter straffesparkkonkurranse mot RCD Espanyol. Samme år vant de UEFA Super Cup med seier 3-1 over AC Milan.

Sevilla har vunnet Europaligaen tre år på rad, en bedrift de er alene om. I 2014 slo de SL Benfica på straffesparkkonkurranse. Året etter vant klubben 3-2 over Dnipro Dnipropetrovsk i finalen, og i 2016 ble det seier 3-1 over Liverpool.

Sevilla-derby 
I Sevilla er det oppgjøret mellom Sevilla og Real Betis som er det store. 8. oktober 1915 tok det første Sevilla-Betis sted. Det endte med 4-3 seier til Sevilla. Sevilla har vunnet 34 kamper, Betis har vunnet 26 kamper og det er blitt 16 uavgjorte kamper.

Stadion 

Sevillas hjemmebane heter Estadio Ramón Sánchez Pizjuán og den har en kapasitet på 45 500 tilskuere. Den er oppkalt etter tidligere klubbpresident Ramón Sánchez Pizjuán.

Meritter

Nasjonalt 
 Primera División (1) 
 1946
 Copa del Rey: (5)
 1935, 1939, 1947/48, 2006/07, 2009/10
 Spansk supercup: (1) 
 2007

Europa og internasjonalt 
 Europaligaen: (5)  
2005/2006, 2006/2007, 2013/2014, 2014/2015, 2015/2016, 2019/2020
 UEFA Super Cup: (1) 
 2006

Spillerstall 
Oppdatert 26. oktober 2022.

Utlånte spillere

Norske tidligere spillere 
 Frode Olsen

Kjente tidligere spillere

Referanser

Eksterne lenker 
 
 Norsk supporterklubb

Fotballag i Spania
Sport i Sevilla‎
Fotballag etablert i 1905
Masfjordtunnelen

Masfjordtunnelen er en tunnel på europavei 39 i Masfjorden kommune i Vestland. Tunnelen går mellom Storevatnet og Matre. Ved øvre åpning går E39 på Storavatn bru over utløpet av Storevatnet på 325 moh. Den er 4 110 meter lang, og ble åpnet 7. desember 1995. Masfjordtunnelen avløste et smalt og svingete veiparti i Haugsdalen og langs Matrefjorden.

Tunnelen stiger fra nær havnivå (nedre åpning 11 moh) til 321 moh. (330 moh ifølge Kartverket), og har en stigning på 8,18 %. Den har et langt parti med tre kjørefelt, to kjørefelt i sørgående retning (oppover i tunnelen). Det er ikke tillatt for fotgjengere og syklister å ferdes i Masfjordtunnelen.

Se også
Nipetunnelen
Veitunneler i Norge

Referanser

Eksterne lenker
 Bergens Tidende: Brannstyrken samlet sauer
 Strilen: Røykdykkarutstyret ingen får bruka
 NRKs fylkesleksikon for Sogn og Fjordane: E 39 mellom Sogn og Bergen
 The World's Longest Tunnel Page

Tunneler på E39
Veitunneler i Vestland
Veier i Masfjorden
1995 i Norge
Tunneler åpnet i 1995
BORI BBL

BORI BBL (tidl. Boligbyggelaget Romerike) ble grunnlagt i 1946 og dagens boligbyggelag er et resultat av en rekke fusjoner. BORI-navnet har vært i bruk siden 2006.

Boligbyggelaget har sitt kjerneområde i kommunene på Romerike i Viken og området i og rundt Indre Østfold kommune, men har kunder over store deler av landet. 

Boligbyggelaget har i overkant av 36 000 medlemmer og forvalter 31 500 boliger.

BORI er en del av Norske Boligbyggelags Landsforbund (NBBL).

Referanser

Eksterne lenker
 BORI BBL

Boligbyggelag i Viken
Næringsliv i Lørenskog
Næringsliv i Lillestrøm
Etableringer i 2006
Aura kraftverk

Aura kraftverk er et  vannkraftverk ved Sunndalsøra i Sunndal kommune i Møre og Romsdal. 

Kraftverket består av to kraftstasjoner, Aura og Osbu.
Hovedmagasinet for begge er Aursjøen som reguleres mellom 856 og 828 moh. og som delvis ligger i Lesja kommune. Elven Aura som tidligere rant fra Aursjøen til Eikesdalsvatnet er stoppet som følge av kraftutbyggingen og Aursjøen er oppdemmet med en nesten kilometer lang og 40 meter høy steinfyllingsdam. Det overføres også vann fra en rekke bekkeinntak til innsjøen. Når det er mye vann i magasinet utgjør Aursjøen og Gautsjøen ett vannspeil. 

Fra Aursjøen føres vannet i en fem kilometer lang tunnel til Osbumagasinet som er regulert mellom 849 og 818 moh.

Aura kraftstasjon henter vann gjennom en 16 km lang tunnel fra inntaksmagasinet i Holbuvatnet, som er regulert mellom 793 og 777 moh. Reinsvatnet er også regulert til kraftverket og reguleringshøyden er mellom 892 og 874 moh. I tillegg hentes det inn vann fra bekkeinntak.

Midlere årsproduksjon er på 1623 GWh. Det er installert syv peltonturbiner på totalt 290 MW. 

Kraftstasjonen startet produksjonen i 1953. Verket er at av de største i Norge.

Hele anlegget ble opprustet i 2006, turbiner, aggregater og dammer ble fornyet. 

I forbindelse med Aura kraftstasjon er det etablert et forsøkskraftverk basert på saltkraft.  

Kraftverket er eid av Statkraft og mye av energien som har blitt produsert er levert til Norsk Hydros aluminiumsverk på Sunndalsøra.

Aurabanen

Industribanen Aurabanen var i drift fra 1919 og frem til 1954, og ble bygget som en del av utbyggingen av Aura kraftverk. 

Traséen var på om lag ti kilometer og ble bygget av rallare (buser) i fjellsiden på over 800 meter over havet. 

Fra 1990 til 2010 ble den såkalte Busmarsjen arrangert, som startet ved Holbudammen og fortsatte i jernbanetraseen frem til kraftstasjonen.

Referanser

Kilder 
 
 NVE vannkraftdatabase
 Statkraft
 vasskrafta.no

Eksterne lenker 
Film om Aura kraftverk, Statkraft

Se også 
 Osbu kraftverk
 Liste over vannkraftverk i Norge

Vannkraftverk i Møre og Romsdal
Kraftverk i Sunndal
Kraftverk etablert i 1953
Statkraft
Tekniske og industrielle kulturminner i Norge